Diari Oficial de la Generalitat Valenciana


Sumari del DOGV 8732, del 04-02-2020 (2020/922)

CORRECCIÓ d'errades de la Resolució de 26 de desembre de 2019, de la Direcció General de Funció Pública, per la qual es convoca el concurs general número 46/2019, per a la provisió de llocs de treball de naturalesa funcionarial de l'agrupació professional funcionarial APF-01, serveis de suport generals de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/922


Data del document
:   13-01-2020

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 26 de desembre de 2019, de la Direcció General de Funció Pública, per la qual es convoca el concurs general número 46/2019, per a la provisió de llocs de treball de naturalesa funcionarial de l'agrupació professional funcionarial APF-01, serveis de suport generals de l'Administració de la Generalitat. [2020/922]  
Per mitjà de la Resolució de 26 de desembre de 2019, de la Direcció General de Funció Pública, es convoca el concurs general número 46/2019, per a la provisió de llocs de treball de naturalesa funcionarial de l'agrupació professional funcionarial APF-01, serveis de suport generals de l'Administració de la Generalitat (DOGV 8715, 13.01.2020), i, atés que s'hi han advertit errades, se'n fa la correcció.  
Atés que, per la situació d'ocupació i reserva, per motius de salut, els llocs 11923, «subaltern/a», i 7238, «subaltern/a», no s'haurien d'haver convocat, han de llevar-se de l'annex I de la convocatòria.  
  
D'acord amb l'informe de la Conselleria d'Educació, Investigació, Cultura i Esport es constata que s'han convocat llocs de netejador/a que es troben pendents d'amortització, a causa de l'ampliació de la contractació del servei de neteja en els centres corresponents, i, per això, els esmentats llocs han de retirar-se del concurs.  
D'altra banda, i d'acord amb l'esmentat informe, també han de retirar-se del concurs els llocs 5081, 449, 6422, 19026 i 5082 de la Conselleria d'Educació, Investigació, Cultura i Esport, classificats com a subalterns/residents, i que es troben pendents de modificació, per a la supressió de la residència d'aquests.  
Per tot això, i en ús de les atribucions que confereixen a aquesta Direcció General de Funció Publica l'article 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Modificació de l'annex I  
Llevar de l'annex I de la Resolució de 26 de desembre de 2019, de convocatòria de concurs general 46/2019, els llocs que figuren en l'annex de la present resolució.  
  
Segon. Llocs de treball que impliquen contacte habitual amb menors  
  
Al final de la base sisena de la resolució s'afigen els paràgrafs següents:  
«Dins del termini de deu dies hàbils per a formular al·legacions, la persona participant que figure com a adjudicatària provisional d'un lloc que implique contacte habitual amb menors (centres educatius, centres de menors, residències i albergs de la Generalitat Jove i qualsevol altre lloc que implique contacte habitual), haurà de presentar un certificat negatiu del Registre Central de Delinqüents Sexuals, d'acord amb el que es disposa en la normativa vigent. En cas que el certificat siga positiu o no s'aporte en el termini establit, la Direcció General de Funció Pública l'exclourà de la participació en aquells llocs que impliquen contacte habitual amb menors, i posarà en coneixement de la comissió de valoració aquesta exclusió.  
Així mateix, si en l'adjudicació definitiva s'adjudica un lloc que implique contacte habitual amb menors a algun participant que no haguera aportat amb anterioritat el certificat negatiu del Registre Central de Delinqüents Sexuals, la Direcció General de Funció Pública li'n requerirà l'aportació. En cas que el certificat siga positiu o no s'aporte en el termini establit, la Direcció General de Funció Pública l'exclourà de la participació en aquest lloc, i ho posarà en coneixement de la comissió de valoració perquè formule una nova proposta d'adjudicació.»  
  
València, 31 de gener de 2020.- El director general de Funció Pública: David Alfonso Jarque.